**Pilietinė akcija „Lietuva kviečia džiaugtis“**

**Lietuvos vaikų ir jaunimo centras kviečia mokyklas ir kitas ugdymo įstaigas dalyvauti pilietinėje akcijoje „Lietuva kviečia džiaugtis“.**

2020 metų akcijos tikslas – paskatinti Lietuvos vaikus ir jaunuolius kalbėti apie tai, kas džiugina augant, mokantis, gyvenant Lietuvoje, apie tai kuriant trumpus vaizdo filmukus šia tema ir jais dalinantis.

Ši pilietinė akcija skirta paminėti Lietuvai itin svarbias Vasario 16-osios ir Kovo 11-osios datas.

**Kas gali dalyvauti?**

Šioje akcijoje gali dalyvauti visos pagrindinio, pradinio ir ikimokyklinio ugdymo įstaigos, esančios tiek Lietuvoje, tiek užsienyje. Filmukus gali teikti tiek klasių ar ugdymo įstaigos bendruomenės, tiek pavieniai vaikai ar jaunuoliai.

**Kaip dalyvauti?**

* Norintys dalyvauti šioje akcijoje turi sukurti video filmuką (filmukas gali būti nufilmuotas telefonu ar video kamera), kuriame atsispindėtų kodėl Lietuvoje gyventi gera;
* Visi filmukai turi būti atsiųsti organizatoriams iki kovo 2 d. el.paštu [lithuniacalling@lvjc.lt](mailto:lithuniacalling@lvjc.lt) naudojant WeTransfer platformą;
* Siųsdami filmuką dalyviai taip pat turi užpildyti šią registracijos formą: <https://lvjc.lt/pilietine-akcija-lietuva-kviecia-dziaugtis/#Lietuva_kviecia_DZIAUGTIS_2020>
* Visi atsiųsti, konkurso sąlygas atitinkantys, cenzūriški bei tinkamo formato filmukai bus patalpinti Lietuvos vaikų ir jaunimo centro Youtube platformoje, internetiniame puslapyje lvjc.lt bei jais bus dalinamasi sukurtame akcijos Facebook renginyje;
* Filmuke nusifilmavę asmenys iki 16 metų privalo pateikti vieno iš tėvų ar globėjų pasirašytą sutikimą dėl jų atvaizdo viešinimo (sutikimo formą rasite aprašo pabaigoje) bei atsiųsti kartu su filmuku tuo pačiu el. paštu [lithuniacalling@lvjc.lt](mailto:lithuniacalling@lvjc.lt).16 metų ar vyresni asmenys, laikoma, kad sutikimą dėl filmukų viešinimo išreiškė atsiųsdami filmuotą medžiagą;
* ES Bendruoju duomenų apsaugos reglamentu (toliau – BDAR) turite teisę: 1) žinoti (būti informuotas) apie savo asmens duomenų tvarkymą; 2) susipažinti su savo asmens duomenimis ir kaip jie yra tvarkomi; 3) reikalauti, sunaikinti savo asmens duomenis arba sustabdyti savo asmens duomenų tvarkymo veiksmus, kai duomenys tvarkomi nesilaikant BDAR, ADTAĮ ir kitų asmens duomenų tvarkymą reglamentuojančių teisės aktų nuostatų; 4) nesutikti, kad būtų tvarkomi Jūsų asmens duomenys. Tuo atveju, jeigu konkurso eigoje nusprendėte atšaukti duotą sutikimą dėl Jūsų asmens duomenų tvarkymo, prašome apie tai mus informuoti el. p. adresu: [lithuniacalling@lvjc.lt](mailto:lithuniacalling@lvjc.lt). Atšaukus duotą sutikimą dėl asmens duomenų tvarkymo/filmukų viešinimo, Lietuvos vaikų ir jaunimo centras pašalins filmuotą medžiagą iš viešinimo platformų bei konkurso.
* Su Jūsų asmens duomenų tvarkymu galite susipažinti Lietuvos vaikų ir jaunimo centre.

**Reikalavimai filmukui:**

* Video darbas turi atitikti techninius reikalavimus:
  + trukmė: ne ilgesnė nei 2 minutės;
  + formatai: avi, mov, wmv, mp4;
  + rezoliucija: ne mažesnė nei 1280x720 p.;
  + apimtis: ne daugiau nei 1 GB.
* Vienas dalyvis (arba viena komanda) gali pateikti vieną video darbą.
* Filmukuose draudžiama naudoti teiginius, faktus, informaciją arba citatas, kurie žemintų kitus žmones ar žmonių grupes. Filmukai neturi skatinti vykdyti nusikalstamos veikos ar pažeisti įstatymų.

**Filmukų vertinimas:**

* Akcijos laimėtojai bus renkami šiose kategorijose:

1. Originaliausio turinio filmukas;

2. Techniškai geriausiai atliktas filmukas;

3. Publikos favorito kategorija.

* 1–2-os kategorijos laimėtojus bei 4 nominantus (kiekvienoje kategorijoje po 2) išrinks šios pilietinės akcijos organizatorių sudaryta vertinimo komisija, o 3-ios kategorijos laimėtoju taps video filmukas Youtube platformoje sulaukęs daugiausiai „patinka“ paspaudimų. Vertinimo komisija filmukus vertins remdamasi šiais kriterijais:
* Atitikimas akcijos temai ir tikslui;
* Meninė filmuko forma;
* Techninis išpildymas;
* Turinio originalumas.

**Rezultatų skelbimas bei vertinimas:**

* Laimėtojai bei nominantai bus skelbiami lvjc.lt puslapyje kovo 9 d.
* Originaliausio turinio, techniškai geriausiai atlikti filmukai, taip pat tie, kuriuos palankiausiai įvertins publika, bus pažymėti padėkomis ir rėmėjų prizais.

**Bendros nuostatos:**

* Lietuvos vaikų ir jaunimo centras pasilieka teisę bet kuriuo metu nutraukti šią akciją ar keisti jos taisykles;
* Atsiųsdamas filmuką akcijos dalyvis patvirtina susipažinęs su šiomis taisyklėmis ir sutinka jų laikytis. Dalyvis sutinka, kad pateiktus duomenis (vardą, pavardę, el. paštą, telefono numerį ir kt.) ir visą pateiktą vaizdinę medžiagą organizatorius tvarkytų ir naudotų vykdant konkursą ir nustatant laimėtoją.
* Organizatoriai pasilieka teisę vykdyti atsiųstų darbų peržiūras, apie tai iš anksto informuojant filmuko autorius.

**SUTIKIMAS**

Sutinku, kad BĮ Lietuvos vaikų ir jaunimo centro (toliau – LVJC) (į. k. 190996278, adresas Konstitucijos pr. 25, LT-01104 Vilnius) organizuojamo konkurso „Lietuva kviečia džiaugtis“, dalyvių atsiųsti filmukai, nurodant dalyvių ugdymo įstaigą būtų skelbiami viešai LVJC administruojamose Facebook, Youtube platformose bei puslapyje [www.lvjc.lt](http://www.lvjc.lt).

Lietuvos vaikų ir jaunimo centras informuoja, kad vadovaujantis ES Bendruoju duomenų apsaugos reglamentu (toliau – BDAR) ir LR Asmens duomenų teisinės apsaugos įstatymu (toliau – ADTAĮ) turite teisę: 1) žinoti (būti informuotas) apie savo asmens duomenų tvarkymą; 2) susipažinti su savo asmens duomenimis ir kaip jie yra tvarkomi; 3) reikalauti, sunaikinti savo asmens duomenis arba sustabdyti savo asmens duomenų tvarkymo veiksmus, kai duomenys tvarkomi nesilaikant BDAR, ADTAĮ ir kitų asmens duomenų tvarkymą reglamentuojančių teisės aktų nuostatų; 4) nesutikti, kad būtų tvarkomi Jūsų asmens duomenys.

*Asmens duomenys* - bet kuri informacija, susijusi su fiziniu asmeniu (Duomenų subjektu), kurio tapatybė yra žinoma arba gali būti tiesiogiai ar netiesiogiai nustatyta, visų pirma naudojant tokius identifikatorius kaip: vardas, pavardė, gimimo data, telefono numeris, buvimo vietos duomenys, naudojant vieną iš jų ar kelis to fizinio asmens fizinės, fiziologinės, ekonominės, kultūrinės ar socialinės tapatybės požymius ir kita.

Jums išreiškus nesutikimą arba negavus jokio Jūsų atsakymo, aukščiau nurodytas duomenų tvarkymas nebus vykdomas. Taip pat Lietuvos vaikų ir jaunimo centras informuoja, jog Jums išreiškus nesutikimą su darbų viešinimu arba negavus jokio Jūsų atsakymo, neteksite galimybės dalyvauti konkurse.

SUTINKU:

Vardas, Pavardė (parašas)